Juri Volodarski

Juri Volodarski (Ю́рий Али́мович Волода́рский, sündinud 3. juunil 1965) on ukraina ajakirjanik, publitsist ja kriitik. Kirjutab Ukraina ajakirjades, valdavalt ilukirjandusest, aga ka kinost, teatrist ja kunstist.

Eluloolist
Volodarski sündis Kiievis ja elab seal ka praegu. Ta on lõpetanud 1990. aastal Tartu Ülikooli  matemaatikateaduskonna.

Alates 2002. aastast tegutseb Volodarski ajakirjanduses. On töötanud ajakirjades "Афиша", "10 дней", "Профиль", "ШО".

On 10 aastat osalenud rahvusvahelise luulefestivali "Киевские Лавры" korraldamises.

2015. aastal oli Juri Volodarski Ukraina peamise kirjanduspreemia "Книга года Би-би-си" žürii liige. Preemia antakse aasta parimale kirjandusteosele.

2015. aastal koostas Juri Volodarski kaasaegse ukraina proosa antoloogia "Небо этого лета. Рассказы украинских писателей". Kogumik on ilmunud kirjanik Ljudmila Ulitskaja initsiatiivil Vene kirjastuses "Tri kvadrata".

Viited

Välislingid 
 ERR arhiiv: Viktor Jerofejev ja Juri Volodarski Prima Vistal

Ukraina ajakirjanikud
Publitsistid
Kriitikud
Tartu Ülikooli matemaatikateaduskonna vilistlased
Sündinud 1965